Fela fa o simolola ka temothuo, o mo kgwebong mme o tshwanelwa ke go nna le potofolio ya botshelo jwa gago. Golo gongwe o tlaa batla go bona setheo sa matlole go batla thuso mme ba tlaa batla tshedimosetso e ntsi thata ka wena le kgwebo ya gago.
Fa tlase go na le mananeo (tables) a tshedimosetso a le mmalwa a o tshwanetseng go nna le ona a feletse (mmogo le khopi ya bukanaitshupo ya gago gammogo le ya mosadi wa gago).
Tshedimosetso e e botlhokwa. Ka gale tlhalosa ka botlalo gore wena, montshadikuno, o tsaletswe kae, o goletse kae, le gore o nnile jang le kgatlhego le go amega mo temothuong.
Tshedimosetso e e botlhokwa mo dikhosong tse o tlaa di tsenelang gore o tle o newe khoso ka puo e o tlaa e tlhaloganyang.
Gakologelwa gore temothuo e tlhoka tlhokomelo ya gago letsatsi le letsatsi. Fa o tlhoafetse ka temothuo ya gago o tlhoka gore o be o le mo polaseng ya gago letsatsi lengwe le lengwe. Ga twe: "leitlho la mong le nontsha kgomo" e bile "monontsha o o gaisang ke motlhala wa montshadikuno mo masimong". Temothuo e dira ka dilo tse di tshelang mme di tlhoka tlhokomelo ka dinako tsotlhe.
A o nna mo polaseng?